b'\n_START_ARTICLE_\nMcDonnell Douglas DC-9\n_START_SECTION_\nNa\xc4\x8drtovanje\n_START_PARAGRAPH_\nDC-9 je bil na\xc4\x8drtovan v petdesetih za pogoste kratke lete in kratke postanke. Douglas je pri na\xc4\x8drtovanju sodeloval s Sud Aviation, kasneje so sodelovanje prekinili. Leta 1962 so zasnovali prvo verzijo z 63 potnikimi in vzletno te\xc5\xbeo 31 300 kg. Za motorje so izbrali turboreaktivne Pratt & Whitney JT8D. DC-9 je imel relativno majhno krilo in rep T-konfiguracije.: Krilo je sorazmerno \xc4\x8disto zaradi motorjev name\xc5\xa1\xc4\x8denih v repu. V primeru odpovedi motorja je taka konfiguracija bolj\xc5\xa1a in la\xc5\xbeja za krmiljenje. _NEWLINE_Kasneje so kapaciteto sede\xc5\xbeev pove\xc4\x8dali na 80 do 135 s petimi sede\xc5\xbei v vrsti. Letala DC-9 in njegovega naslednika MD-80 je uporabljala tudi slovenska Adria Airways.'